In nomine Verbi incarnati. Ego Hisnardus dono Deo et sanctis apostolis ejus Petro et Paulo, pro anima mea et fratris mei Arlebaldi, aliquid de nostra hereditate, quæ sita est in pago Matisconense, in villa Margono: hoc est vineam unam, quæ terminatur a mane terra Sancti Vincentii, a cirtio via publica, a vento rivo volvente, a sero terra Sancti Vincentii; et faciant monachi Sancti Petri quod voluerint. Qui autem calumpniare presumpserit, non valeat vindicare quod repetit, sed judiciali sententia coactus, auri libras III persolvat, et ut hæc obstipulatio nostra firma permaneat, manibus propriis subterfirmavimus, testibusque roborandam tradidimus. S. Hisnardi, qui fieri et firmare rogavit. S. Quilenci. S. Annonis. S. Gonduini. S. Stephani. Signum Constantii. S. Ugonis. S. Richardi. Actum Alguodo publice, regnante Domino nostro Jesu Christo. Balduinus scripsit anno ejusdem Domini MXC.